proxectonos/corpus_dominio_legal_administrativo_tmp huggingface dataset:
RESOLUCIÓN do 8 de marzo de 2013, da Secretaría Xeral de Política Lingüística, pola que se amplía o prazo de presentación de solicitudes previsto na Resolución do 28 de decembro de 2012 pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2013 (ED114A).
Consellería de Cultura, Educación e Ordenación Universitaria — III. Outras disposicións — 22/03/2013

O 16 de xaneiro de 2013 publicouse no
Diario Oficial de Galicia
número 11 a Resolución do 28 de decembro de 2012, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2013 (ED114A) (Corrección de erros, DOG número 40, do 26 de febreiro).
Tendo en conta o atraso no inicio dalgún dos cursos de lingua galega preparatorios para as probas Celga ao mes de abril, co fin de lles facilitar a todas as persoas interesadas a súa inscrición nas probas, considérase preciso ampliar o prazo para presentar as solicitudes e aboar as taxas que se indican na convocatoria ata o día 8 de abril de 2013 (inclusive).
O artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, establece que a Administración poderá conceder unha ampliación dos prazos establecidos, que non exceda a metade destes, se as circunstancias o aconsellan e con iso non se prexudican dereitos de terceiros.
En consecuencia, de acordo coas competencias que teño atribuídas
Ampliar ata o día 8 de abril de 2013 (inclusive) o prazo para presentar as solicitudes e aboar as taxas previsto na Resolución do 28 de decembro de 2012, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2013 (ED114A) (DOG número 11, do 16 de xaneiro de 2013).
Contra esta resolución de ampliación de prazo non cabe recurso ningún, de acordo co disposto no artigo 49.3 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 8 de marzo de 2013
RESOLUCIÓN do 19 de febreiro de 2013, da Dirección Xeral de Traballo e Economía Social, pola que se ordena o rexistro, o depósito e a publicación no Diario Oficial de Galicia do acordo subscrito polas partes asinantes do Convenio colectivo do sector da lousa das provincias de Ourense e Lugo relativo á aprobación da táboa salarial para o ano 2013.
Consellería de Traballo e Benestar — III. Outras disposicións — 13/03/2013

Visto o texto do acordo subscrito con data do 30 de xaneiro de 2013 entre o representante de FITAG-UGT-Galicia, José Paradelo Arias, e o vicepresidente e representante da Asociación Gallega de Pizarristas, Jesús Vidal Corcoba, asinantes do convenio colectivo do sector da lousa das provincias de Ourense e Lugo, relativo á aplicación da revisión salarial para o ano 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Traballo e Economía Social,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 19 de febreiro de 2013
Os salarios establecidos no grupo 5º para rachador, cortador, embalador e descargador de carros aplicaranse a aqueles traballadores que leven seis meses no desempeño do oficio; ata tal data o seu salario será o establecido para o auxiliar de oficios. Así mesmo, o salario establecido para o labrador aplicarase a aqueles traballadores que leven máis de dous anos no desempeño do oficio, xa que até un ano o seu salario será o establecido para un cortador e dun a dous anos o seu salario será o seguinte: salario base: 33,10 euros, complemento de asistencia: 13,98 e salario/mes: 1.286,58 euros.
O establecido neste número sobre salarios supón a aplicación dos respectivos grupos de cotización á Seguridade Social, en función del.
Os traballadores menores de 17 anos e os de 17 anos terán, respectivamente, os salarios seguintes: salario base 30,86 e 31,14 euros, complemento de asistencia: 2,65 e 4,06 euros, salario/mes: 981,45 e 1.019,46 euros.
RESOLUCIÓN do 1 de marzo de 2013 relativa ao nomeamento dos membros integrantes da Xunta Electoral de Galicia.
Xunta Electoral de Galicia — III. Outras disposicións — 13/03/2013

A Presidencia da Xunta Electoral de Galicia, en cumprimento do Decreto 37/2013, do 21 de febreiro, da Presidencia da Xunta de Galicia (DOG núm. 41, do 27 de febreiro), procedeu ao nomeamento dos membros integrantes da Xunta Electoral de Galicia.
Deste xeito dáselle contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude, e ao abeiro do disposto no artigo 18.6º da Lei orgánica 5/1985, do 19 de xuño, en execución do acordo adoptado pola Xunta Electoral de Galicia na reunión do día de hoxe, esta presidencia resolveu declarar:
O día 1 de marzo de 2013 constitúese a Xunta Electoral de Galicia cos seguintes membros:
Presidente: Miguel Ángel Cadenas Sobreira, presidente do Tribunal Superior de Xustiza de Galicia (artigo 14.1º a) da Lei 8/1985, do 13 de agosto).
Vicepresidente: Juan Luis Martínez López, maxistrado do Tribunal Superior de Xustiza de Galicia (artigo 14.1º b).
Vogais: maxistrados do Tribunal Superior de Xustiza de Galicia (artigo 14.1º c):
Vogais: profesores en activo das facultades de Dereito de Santiago de Compostela, A Coruña e Vigo (artigo 14.1º d):
Secretario: Xosé Antón Sarmiento Méndez, letrado maior do Parlamento (artigo 15.2º).
O que se publica para xeral coñecemento.
A Coruña, 1 de marzo de 2013
CORRECCIÓN de erros. Orde do 7 de febreiro de 2013 pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Pontevedra.
Consellería de Economía e Industria — III. Outras disposicións — 13/03/2013

Advertidos erros no texto da Orde do 7 de febreiro de 2013 pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Pontevedra, publicada no Diario Oficial de Galicia nº 33, do 15 de febreiro de 2013, e no Boletín Oficial del Estado nº 42, do 18 de febreiro, procédese á súa corrección nos seguintes termos:
No anexo I onde di:
Debe dicir:
A presente corrección de erros non afecta os prazos establecidos na Orde do 7 de febreiro de 2013, pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Pontevedra.
ORDE do 27 de febreiro de 2013 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 11/03/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento como vogal no Consello de Administración da Autoridade Portuaria de Ferrol-San Cibrao de Raquel Arias Rodríguez en representación da Comunidade Autónoma de Galicia.
Santiago de Compostela, 27 de febreiro de 2013
ORDE do 27 de febreiro de 2013 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 11/03/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento como vogal no Consello de Administración da Autoridade Portuaria da Coruña de Belén Mª do Campo Piñeiro en representación da Comunidade Autónoma de Galicia.
Santiago de Compostela, 27 de febreiro de 2013
ORDE do 27 de febreiro de 2013 pola que se dispón o nomeamento dun vogal do Consello de Administración da Autoridade Portuaria de Marín e a Ría de Pontevedra.
Consellería do Medio Rural e do Mar — II. Autoridades e persoal — 11/03/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento como vogal no Consello de Administración da Autoridade Portuaria de Marín e a Ría de Pontevedra de José Manuel Cores Tourís, en representación da Comunidade Autónoma de Galicia.
Santiago de Compostela, 27 de febreiro de 2013
CORRECCIÓN de erros. Resolución do 7 de marzo de 2013, da Dirección Xeral de Desenvolvemento Pesqueiro, pola que se convocan exames ordinarios teóricos e prácticos para a obtención das titulacións que habilitan para o goberno das embarcacións de lecer e motos náuticas na Comunidade Autónoma de Galicia.
Consellería do Medio Rural e do Mar — III. Outras disposicións — 20/03/2013

Advertido un erro na Resolución do 7 de marzo de 2013 pola que se convocan exames ordinarios teóricos e prácticos para a obtención das titulacións que habilitan para o goberno das embarcacións de lecer e motos náuticas na Comunidade Autónoma de Galicia, publicada no DOG núm. 51, do 13 de marzo de 2013, cómpre facer a seguinte corrección:
Na páxina 7466, no número 2. Solicitudes, onde di: «… figura como anexo II da Orde do 8 de xaneiro de 2009», debe dicir: «… figura como anexo I desta resolución».
RESOLUCIÓN do 11 de marzo de 2013 pola que se lles dá publicidade aos convenios de colaboración subscritos polo Instituto Galego de Estatística no terceiro cuadrimestre de 2012.
Instituto Galego de Estatística — III. Outras disposicións — 20/03/2013

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2012, que se anexa a esta resolución.
Santiago de Compostela, 11 de marzo de 2013
DECRETO 47/2013, do 7 de marzo, polo que se aproba o cambio de titularidade dun treito da estrada autonómica OU-131 a prol do Concello da Bola.
Consellería de Medio Ambiente, Territorio e Infraestruturas — III. Outras disposicións — 20/03/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón, no artigo 54, que as estradas autonómicas ou provinciais ou os seus treitos determinados en que a circulación adquira características urbanas entregaránselles aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello da Bola solicitoulle á Consellería de Medio Ambiente, Territorio e Infraestruturas o cambio de titularidade do treito da estrada autonómica OU-131, no núcleo de Rairigo, desde o p.q. 6+500 ata o p.q. 7+730.
Ao abeiro das previsións legais, a Área de Planificación e Programación da Axencia Galega de Infraestruturas emite informe favorable sobre o cambio de titularidade do seguinte treito:
Treito da OU-131, no núcleo rural de Rairigo, desde o p.q. 6+500 ata o p.q. 7+730.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día sete de marzo de dous mil trece,
Artigo 1
Apróbase o cambio de titularidade a prol do Concello da Bola do treito da estrada autonómica OU-131, no núcleo de Rairigo, desde o p.q. 6+500 ata o p.q. 7+730.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello da Bola deberá incorporar ao seu Plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Correspóndenlle ao Concello da Bola, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, sete de marzo de dous mil trece
ORDE do 11 de febreiro de 2013 pola que se modifica a autorización do centro privado CENP do concello da Coruña.
Consellería de Cultura, Educación e Ordenación Universitaria — III. Outras disposicións — 19/03/2013

O representante da titularidade do centro privado CENP do concello da Coruña solicita autorización para impartir o ciclo formativo de grao superior (CS) Secretariado e o CS Xestión comercial e márketing.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Autorizar a implantación do CS Secretariado e do CS Xestión comercial e márketing no centro privado que se sinala:
2. Composición resultante:
Segundo.
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de febreiro de 2013
CORRECCIÓN de erros. Orde do 14 de febreiro de 2013 pola que se revoga a autorización para impartir determinadas titulacións universitarias oficiais de máster e se suprimen ensinanzas universitarias nas universidades da Coruña, Santiago de Compostela e Vigo.
Consellería de Cultura, Educación e Ordenación Universitaria — III. Outras disposicións — 19/03/2013

Advertido erro na orde publicada no DOG nº 39, do 25 de febreiro de 2013, cómpre efectuar a seguinte modificación:
Na páxina 5402, no artigo 5, onde di: «código RUCT 4310603», debe dicir: «código RUCT 4312603».
ORDE do 28 de febreiro de 2013 pola que se modifica a autorización do centro privado de educación especial Santísimo Cristo del Amor do concello do Porriño (Pontevedra).
Consellería de Cultura, Educación e Ordenación Universitaria — III. Outras disposicións — 19/03/2013

A representante da titularidade do centro privado de educación especial Santísimo Cristo del Amor do concello do Porriño (Pontevedra) solicita a ampliación de 1 unidade (autistas).
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de 1 unidade de educación especial no centro privado que se sinala a continuación:
Segundo. Para a posta en funcionamento da unidade que se amplía, a Xefatura Territorial de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de febreiro de 2013
ORDE do 4 de marzo de 2013 pola que se autoriza a apertura e o funcionamento do centro privado Fundación Laboral de la Construcción do concello de Teo (A Coruña).
Consellería de Cultura, Educación e Ordenación Universitaria — III. Outras disposicións — 19/03/2013

O representante da titularidade do centro privado Fundación Laboral de la Construcción, do concello de Teo, solicita autorización para impartir o ciclo formativo de grao medio (CM) Construción; o CM Obras de interior, decoración e rehabilitación e o ciclo formativo de grao superior (CS) Enerxías renovables.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Autorizar a apertura e o funcionamento do centro privado que se sinala:
Denominación xenérica: centro privado.
Denominación específica: Fundación Laboral de la Construcción.
Código do centro: 15032819.
Domicilio: A Póboa 16, Montouto.
Localidade: Os Tilos.
Concello: Teo.
Provincia: A Coruña.
Titular: Fundación Laboral de la Construcción.
– Ensinanzas que se autorizan:
Familia profesional: Edificación e obra civil.
CM Construción (2 unidades para 20 alumnos/as unidade).
CM Obras de interior, decoración e rehabilitación (2 unidades para 20 alumnos/as unidade).
Familia profesional: Enerxía e auga.
CS Enerxías renovables (2 unidades para 20 alumnos/as unidade).
Segundo.
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de marzo de 2013
ORDE do 27 de febreiro de 2013 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 11/03/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento como vogal no Consello de Administración da Autoridade Portuaria de Vilagarcía de Arousa e a súa ría de José Manuel Cores Tourís, en representación da Comunidade Autónoma de Galicia.
Santiago de Compostela, 27 de febreiro de 2013
ORDE do 18 de febreiro de 2013 pola que se nomean vogais do Xurado de Expropiación de Galicia.
Consellería de Medio Ambiente, Territorio e Infraestruturas — II. Autoridades e persoal — 08/03/2013

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia como órgano colexiado permanente da nosa Comunidade Autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto establece, entre outros aspectos, a composición deste xurado, desenvolvida mediante o Regulamento de organización e funcionamento do Xurado de Expropiación de Galicia, aprobado mediante o Decreto 223/2005, do 16 de xuño.
O artigo 4.7 deste regulamento establece respecto da composición do xurado que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, queda prevista a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8, parágrafo 2, deste regulamento establece que os vogais a que se refire o parágrafo anterior poderán ser substituídos polas entidades, organizacións e asociacións que os designase, e os así nomeados permanecerán no seu cargo, como máximo, polo tempo que lle restase ao substituído para o cumprimento do seu mandato.
En virtude da Orde do 21 de xuño de 2010, pola que se nomean vogais do Xurado de Expropiación de Galicia (publicada no DOG nº 125, do 2 de xullo), realizouse o nomeamento de vogais, titulares e suplentes, en representación de varios destes organismos e entidades. A Asociación e o Colexio Oficial de Enxeñeiros de Montes de Galicia, polo período que lles corresponde por tempo de mandato, achegaron solicitude de cambio do suplente do representante da institución, así como de continuidade do representante do organismo/entidade mencionados.
Por todo iso,
Artigo único
Noméanse as persoas que se relacionan a seguir como vogais do Xurado de Expropiación de Galicia, en representación da Asociación e o Colexio Oficial de Enxeñeiros de Montes de Galicia, segundo o disposto no artigo 4.2.f) do Decreto 223/2005, do 16 de xuño.
Titular: Santiago Couceiro López.
Suplente: Juan Fernández Conti.
Santiago de Compostela, 18 de febreiro de 2013
DECRETO 44/2013, do 7 de marzo, polo que se nomea director da Axencia Galega das Industrias Culturais a Jacobo Sutil Nesta.
Consellería de Cultura, Educación e Ordenación Universitaria — II. Autoridades e persoal — 08/03/2013

En virtude do establecido no artigo 20 dos estatutos da Axencia Galega das Industrias Culturais, aprobados polo Decreto 150/2012, do 12 de xullo, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia na súa reunión do día sete de marzo de dous mil trece,
Nomeo director da Axencia Galega das Industrias Culturais a Jacobo Sutil Nesta.
Santiago de Compostela, sete de marzo de dous mil trece
ORDE do 26 de febreiro de 2013 pola que se lle dá publicidade ao nomeamento de Sol María Vázquez Abeal como presidenta da Xunta Arbitral de Consumo de Galicia.
Consellería de Economía e Industria — II. Autoridades e persoal — 08/03/2013

De conformidade co disposto no artigo 4.1.l) do Decreto 184/2011, do 15 de setembro, polo que se establece a estrutura orgánica do Instituto Galego de Consumo, correspóndelle presidir a Xunta Arbitral de Consumo de Galicia a quen exerza a Presidencia do Instituto Galego de Consumo.
Para dar cumprimento ao establecido no artigo 7.1º do Real decreto 231/2008, do 15 de febreiro, polo que se regula o Sistema arbitral de consumo, dáselle publicidade ao nomeamento de Sol María Vázquez Abeal, nomeada presidenta do Instituto Galego de Consumo por Orde do 5 de febreiro de 2013 (DOG nº 39, do 25 de febreiro), como presidenta da Xunta Arbitral de Consumo de Galicia.
Santiago de Compostela, 26 de febreiro de 2013
CORRECCIÓN de erros. Resolución do 15 de novembro de 2012 pola que se acorda a publicación do Regulamento de intercambios interuniversitarios de estudantes da Universidade de Santiago de Compostela aprobado no Consello de Goberno do 26 de outubro de 2012.
Universidade de Santiago de Compostela — III. Outras disposicións — 12/03/2013

Advertido erro na dita resolución publicada no Diario Oficial de Galicia número 227, do 28 de novembro de 2012, cómpre facer a seguinte corrección:
Na páxina 44811, artigo 11.6, onde di: «6. O alumnado vinculado a un programa de mobilidade interuniversitario estará sometido ao réxime de estudos e disporá das convocatorias de exame que teña establecidos a universidade de destino. Non obstante, aos alumnos de titulacións de grao ou máster permitiráselles presentarse á oportunidade de xullo das materias cursadas no primeiro semestre sempre que:...», debe dicir: «6. O alumnado vinculado a un programa de mobilidade interuniversitario estará sometido ao réxime de estudos e disporá das convocatorias de exame que teña establecidos a universidade de destino, pero poderanse presentar á convocatoria de setembro ou equivalente na USC naquelas materias recollidas no compromiso de estudos ou acordo académico que non superasen na universidade de destino sempre que teñan unha materia equivalente na súa titulación, logo de comunicación ao coordinador, quen deberá informar os profesores responsables das materia. Non obstante, aos alumnos de titulacións de grao ou máster permitiráselles presentarse á oportunidade de xullo das materias cursadas no primeiro semestre sempre que:...».
ORDE do 5 de marzo de 2013 pola que se nomea un novo membro do Comité Ético de Investigación Clínica de Galicia.
Consellería de Sanidade — II. Autoridades e persoal — 15/03/2013

Os comités éticos de investigación clínica constitúen órganos especializados aos que lles corresponde emitir informe sobre todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité se axustará ao establecido no Decreto 32/1996, do 25 de xaneiro, e os seus membros deberán ser nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único
O nomeamento como membro externo do Comité Ético de Investigación Clínica de Galicia de Andrés Torres Queiruga, doutor en Filosofía.
Santiago de Compostela, 5 de marzo de 2013
CORRECCIÓN de erros. Orde do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14.
Consellería de Traballo e Benestar — III. Outras disposicións — 08/03/2013

Advertido erro na dita orde, publicada no DOG nº 36, do mércores 20 de febreiro de 2013, cómpre facer as seguintes correccións:
Na páxina 4855, no sumario, onde di: «ORDE do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería o curso 2013/14», debe dicir: «ORDE do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14».
Na páxina 4875, no anexo II (continuación), na documentación que se xunta, onde di: «Copia compulsada da declaración do IRPF ou, se é o caso, certificado emitido pola Axencia Tributaria relativos ao ano 2010 (só no caso de non autorizar a súa consulta directamente pola consellería)», debe dicir: «Copia compulsada da declaración do IRPF ou, se é o caso, certificado emitido pola Axencia Tributaria relativos ao ano 2011 (só no caso de non autorizar a súa consulta directamente pola consellería)».
RESOLUCIÓN do 26 de febreiro de 2013 pola que se lles dá publicidade aos convenios de colaboración subscritos no segundo e terceiro cuadrimestre do ano 2012.
Instituto Galego de Consumo — III. Outras disposicións — 08/03/2013

O artigo 11 da Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos polo Instituto Galego de Consumo no segundo e terceiro cuadrimestre do ano 2012.
Santiago de Compostela, 26 de febreiro de 2013
RESOLUCIÓN do 25 de febreiro de 2013 pola que se publican as subvencións concedidas en virtude da Orde do 25 de xuño de 2012 pola que se establecen as bases reguladoras para a concesión, en réxime de concorrencia competitiva, de subvencións destinadas ao cofinanciamento da prestación de programas de desenvolvemento xitano polas corporacións locais, cofinanciadas polo Fondo Social Europeo 2007/2013.
Consellería de Traballo e Benestar — III. Outras disposicións — 11/03/2013

De conformidade co disposto no artigo 18.1º da Lei 38/2003, do 17 de novembro, xeral de subvencións, no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financiero e orzamentario de Galicia, procédese á publicación das subvencións concedidas en virtude da Orde do 25 de xuño de 2012 pola que se establecen as bases reguladoras para a concesión en réxime de concorrencia competitiva de subvencións destinadas ao cofinanciamento da prestación de programas de desenvolvemento xitano polas corporacións locais, cofinanciadas polo Fondo Social Europeo 2007/2013.
Finalidade da axuda: a presente orde regula a convocatoria de subvencións ás corporacións locais para o cofinanciamento de programas desenvolvidos polos servizos sociais de titularidade municipal dirixidos á inclusión sociolaboral do pobo xitano residente en Galicia.
Norma reguladora: Orde do 25 de xuño de 2012 pola que se establecen as bases reguladoras para a concesión en réxime de concorrencia competitiva de subvencións destinadas ao cofinanciamento da prestación de programas de desenvolvemento xitano polas corporacións locais, cofinanciadas polo Fondo Social Europeo 2007/2013 (
Diario Oficial de Galicia
, nº 126, do 3 de xullo).
Crédito orzamentario: 518.218,93 euros, na aplicación orzamentaria 12.08.313C.460.1
Santiago de Compostela, 25 de febreiro de 2013
ORDE do 7 de marzo de 2013 pola que se modifica a Orde do 18 de setembro de 2012, pola que se fai pública a composición dos consellos sociais das universidades de Santiago de Compostela, A Coruña e Vigo.
Consellería de Cultura, Educación e Ordenación Universitaria — II. Autoridades e persoal — 15/03/2013

Mediante a Orde do 18 de setembro de 2012 (DOG do 27 de setembro) fíxose pública a composición dos consellos sociais das universidades de Santiago de Compostela, A Coruña e Vigo.
O artigo 7 da Lei 1/2003, do 9 de maio, dos consellos sociais do sistema universitario de Galicia, establece que o Consello Social estará integrado por un máximo de vinte e oito membros. No punto 2, parágrafo 2º, establece que «...serán membros do Consello Social un profesor, un estudante e un representante do persoal de administración e servizos, elixidos polo Consello de Goberno da universidade de entre os seus membros na forma que determinen os seus estatutos. En todo caso, os nomeamentos serán publicados no
Diario Oficial de Galicia
».
Segundo o artigo 9.2 «A duración do mandato dos membros do consello social sinalados no parágrafo segundo do artigo 7.2 será establecida polos estatutos da universidade».
Con data do 5 de marzo de 2013 tivo entrada no rexistro xeral da Xunta de Galicia escrito do presidente do Consello Social da Universidade de Santiago de Compostela do 25 de febreiro, relativo á incorporación de Santiago Piñeiro Edreira como representante do Consello de Goberno da USC, en representación dos estudantes, ao Consello Social da USC, en substitución de Adrián Dios Vicente, por causar baixa ao finalizar o seu mandato. Así mesmo, achégase certificación do Consello de Goberno da USC do 31 de xaneiro de 2013 e declaración de non estar incurso en incompatibilidade sinalada no artigo 8 da mencionada Lei 1/2003
O artigo 7.4 da citada Lei 1/2003, do 9 de maio, establece que os acordos de designación de membros do consello social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
Artigo 1
Nomear a Santiago Piñeiro Edreira como representante do Consello de Goberno da Universidade de Santiago de Compostela, en representación dos estudantes, no Consello Social da Universidade de Santiago de Compostela, en substitución de Adrián Dios Vicente.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de marzo de 2013
ORDE do 5 de marzo de 2013 pola que se dispón o cesamento de dous membros do Comité Ético de Investigación Clínica de Galicia.
Consellería de Sanidade — II. Autoridades e persoal — 15/03/2013

Os comités éticos de investigación clínica constitúen órganos especializados aos cales lles corresponde emitir informe sobre todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité se axustará ao establecido no Decreto 32/1996, do 25 de xaneiro, e os seus membros deberán ser nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único
O cesamento, como membros do Comité Ético de Investigación Clínica de Galicia, de Julio Des Diz e de Jesús García Mata.
Santiago de Compostela, 5 de marzo de 2013
CORRECCIÓN de erros. Resolución do 5 de marzo de 2013, da Secretaría Xeral da Emigración, pola que se convoca e se regula o programa de axudas económicas individuais a galegos residentes no exterior para o exercicio 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/03/2013

Advertidos erros na dita resolución, publicada no Diario Oficial de Galicia número 49, do 11 de marzo de 2013, cómpre facer as seguintes correccións:
– Na páxina 7154, no artigo 2, no punto 1, onde di: «... de acordo co establecido no número seguinte deste artigo...», debe dicir: «... de acordo co establecido no parágrafo seguinte deste punto...».
– Na páxina 7170, no artigo 20, no parágrafo primeiro, onde di: «... a partir do día seguinte ao da publicación da relación de beneficiarios/as...», debe dicir: «... a partir do día seguinte ao da súa notificación...».
– Na mesma páxina, no artigo 20, no parágrafo segundo, onde di: «... a partir do día seguinte ao da publicación da relación de beneficiarios/as...», debe dicir: «... a partir do día seguinte ao da súa notificación...».
CORRECCIÓN de erros. Resolución do 12 de novembro de 2012, da Dirección Xeral de Relacións Laborais, pola que se dá publicidade ás festas laborais de carácter local para o ano 2013, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 18/03/2013

Advertido un erro na dita resolución, publicada na versión en castelán do
Diario Oficial de Galicia
número 224, do 23 de novembro de 2012, faise a corrección na versión do DOG nese idioma. Tal corrección non procede no texto en galego.
ORDE do 5 de marzo de 2013 pola que se nomean novos membros do Consello Galego de Relacións Laborais, en representación do Sindicato Nacional de Comisións Obreiras de Galicia.
Consellería de Traballo e Benestar — II. Autoridades e persoal — 27/03/2013

De acordo co disposto no artigo 7 da Resolución do 23 de outubro de 2008 (DOG do 13 de novembro) pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, o Sindicato Nacional de CC.OO. de Galicia acordou a substitución de un dos seus membros titulares e de un dos suplentes, da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación do Sindicato Nacional de CC.OO. de Galicia, a Xesús Castro Baamonde en substitución de Daniel Costas Fernández.
Artigo 2
Nomear membro suplente do Pleno do Consello Galego de Relacións Laborais, en representación do Sindicato Nacional de CC.OO. de Galicia, a José Plácido Cazón Lamas en substitución de Nuria Rodríguez Lema.
Santiago de Compostela, 5 de marzo de 2013
CORRECCIÓN de erros. Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013.
Presidencia da Xunta de Galicia — I. Disposicións xerais — 25/03/2013

Advertidos erros na citada lei, na versión en galego, publicada no
Diario Oficial de Galicia
número 42, do xoves 28 de febreiro de 2013, cómpre efectuar as seguintes correccións:
No artigo 66, páxina 5950, onde di:
Debe dicir:
No artigo 66, páxina 5951, onde di:
Debe dicir:
No artigo 66, páxina 5954, onde di:
Debe dicir:
Na disposición derradeira sétima, páxina 6017, onde di: «… agás os números 9 e 105 a 108 da alínea…»; debe dicir: «… agás os números 9 e 106 ao 109 da …».
RESOLUCIÓN do 13 de marzo de 2013, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 8 de xuño de 2012 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2012 (código de procedemento IN314A).
Consellería de Economía e Industria — III. Outras disposicións — 25/03/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 19 da Orde do 8 de xuño de 2012 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2012 (código de procedemento IN314A), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2012, o seguinte:
a) Norma reguladora da convocatoria: Orde do 8 de xuño de 2012 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2012 (código de procedemento IN314A).
b) Aplicación orzamentaria: 08.04.734A.780.0 «Achegas para familias e entidades sen ánimo de lucro».
c) Crédito orzamentario: ano 2012, 1.561.701,10 euros.
d) Destinatarios: as persoas titulares da vivenda unifamiliar ou dun dereito real ou de aluguer que permita acometer as actuacións obxecto das axudas sobre elas e as comunidades de propietarios de edificios de vivendas en réxime de propiedade horizontal sempre que os inmobles se sitúen na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e a finalidade das axudas.
Santiago de Compostela, 13 de marzo de 2013
RESOLUCIÓN do 5 de marzo de 2013, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 28 de xuño de 2012 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede a súa convocatoria para o ano 2012 (código de procedemento IN315A).
Consellería de Economía e Industria — III. Outras disposicións — 25/03/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 22 da Orde do 28 de xuño de 2012 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede a súa convocatoria para o ano 2012 (código de procedemento IN315A), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2012, o seguinte:
a) Norma reguladora da convocatoria: Orde do 28 de xuño de 2012 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2012 (código de procedemento IN315A)
b) Aplicación orzamentaria: 08.04.-734A.781.2.
c) Crédito orzamentario: ano 2012, 800.000,00 €.
d) Destinatarios: entidades sen fins lucrativos, cuxo obxecto estea relacionado coa minaría e desenvolvan a súa actividade no territorio da Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, o importe e a finalidade das axudas.
Santiago de Compostela, 5 de marzo de 2013